Source: https://www.epi.sk/clanok-z-titulky/k-institutu-neodkladnych-a-inych-opatreni-sudu.htm
Timestamp: 2019-11-21 13:00:48+00:00
Document Index: 12799814

Matched Legal Cases: ['§ 360', '§ 369', '§ 324', '§ 354', '§ 324', '§ 354', 'Súd ', 'súd ', '§ 325', '§ 132', '§ 365', '§ 366', '§ 367', '§ 368', '§ 369']

Ekonomické právne informácie - K inštitútu neodkladných a iných opatrení súdu
Autori: Mgr. Róbert Bános Mgr. Martina Košútová
Dátum publikácie: 6. 9. 2016
Novoprijatý inštitút neodkladných a iných opatrení radikálne mení a nahrádza doterajšiu koncepciu predbežných opatrení v zmysle zákona č. 99/1963 Zb. Občiansky súdny poriadok (ďalej len ako ,,OSP“). Právna úprava neodkladných opatrení upravená ustanoveniami § 360 – § 369 tretej časti zákona č. 161/2015 Z. z. Civilný mimosporový poriadok (ďalej len ako ,,CMP“) predstavuje výnimku zo všeobecnej právnej úpravy tohto typu opatrenia, ktorá sa nachádza v tretej hlave tretej časti (§ 324 – § 354) zákona č. 160/2015 Z. z. Civilný sporový poriadok (ďalej len ako ,,CSP“), ktorého ustanovenia sa podporne aplikujú v prípade, ak CMP neustanovuje inak.
OSP verzus CSP verzus CMP
Tretia hlava tretej časti ust. § 324 – § 354 CSP ako novoprijatá právna úprava neodkladných opatrení súdu radikálne mení pôvodnú koncepciu predbežných opatrení. Súd môže na návrh nariadiť neodkladné opatrenie pred začatím konania, počas konania a aj po jeho skončení a na konanie o návrhu na nariadenie neodkladného opatrenia je v zmysle CSP príslušný okresný súd. Zároveň platí, že neodkladné opatrenie súd nariadi iba za predpokladu, ak sledovaný účel nie je možné dosiahnuť zabezpečovacím opatrením a len ak je zároveň potrebné bezodkladne upraviť pomery či v prípade, ak je obava, že exekúcia bude ohrozená. Výpočet situácií, kedy neodkladné opatrenie prichádza do úvahy, je zákonom CSP uvedený demonštratívne, čím chcel zákonodarca umožniť široké uplatnenie tohto inštitútu v praxi. Neodkladným opatrením možno povinnej osobe uložiť najmä, aby (ust. § 325 ods. 2 CSP):
e) nevstupovala dočasne do domu alebo do bytu, v ktorom býva osoba, vo vzťahu ku ktorej je dôvodne podozrivá z násilia,
f) nevstupovala alebo iba obmedzene vstupovala do domu alebo do bytu, na pracovisko alebo iné miesto, kde býva, zdržiava sa alebo ktoré pravidelne navštevuje osoba, ktorej telesnú integritu alebo duševnú integritu svojím konaním ohrozuje,
g) písomne, telefonicky, elektronickou komunikáciou alebo inými prostriedkami úplne alebo čiastočne nekontaktovala osobu, ktorej telesná integrita alebo duševná integrita môže byť takýmto konaním ohrozená,
V návrhu na nariadenie neodkladného opatrenia sa popri náležitostiach žaloby podľa ustanovenia § 132 CSP (v žalobe sa okrem všeobecných náležitostí podania uvedie označenie strán, pravdivé a úplné opísanie rozhodujúcich skutočností, označenie dôkazov na ich preukázanie a žalobný návrh. Opísanie rozhodujúcich skutočností nemožno nahradiť odkazom na označené dôkazy. Žalobca k žalobe pripojí dôkazy, ktorých povaha to pripúšťa, okrem tých, ktoré nemôže bez svojej viny pripojiť.) uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. K návrhu ďalej musí navrhovateľ pripojiť listiny, na ktoré sa odvoláva.
Právna úprava niektorých neodkladných a iných opatrení súdu je po novom v CMP rozčlenená na:
a) neodkladné opatrenie vo veciach ochrany maloletého (§ 365),
b) neodkladné opatrenie vo veciach výživného (§ 366),
c) neodkladné opatrenie vo veciach osobnej starostlivosti o maloletého (§ 367),
d) neodkladné opatrenie o povolení súdu na výkon oprávnenia vo veci starostlivosti o maloletých (§ 368) a
e) opatrenie na zabezpečenie dôkazu (§ 369).
Autor: Mgr. Róbert Bános